La Conselleria d'Educació dóna llum verd a 11 dels 15 projectes del pla Edificant a Sagunt
01 de febrer 2018

![Imagen 1](/media/5gadw1f0/20-49-edificant-1_minifoto.jpg)![Imagen 2](/media/actualidad/PublishingImages/1 Políticos/Tarazona_DSC2882_Cuerpo.jpg)

La Conselleria d'Educació, Cultura, Investigació i Esports ha admés 11 dels 15 projectes que l'Ajuntament de Sagunt va presentar per a beneficiar-se del pla Edificant per a la construcció, l'adequació i la millora en centres educatius en el municipi.

L'alcalde de Sagunt, Quico Fernández, ha manifestat la seua satisfacció per la resposta positiva de la Conselleria que dóna llum verd a les demandes per a infraestructures educatives que es van plantejar des de Sagunt “**des de les més importants a les menys rellevants econòmicament**” i per això ha declarat que ara caldrà estar a l'altura en tot el que suposa per a l'ajuntament el treball de contractació de les obres.

Segons l'alcalde, este programa “**desbloqueja tot un seguit de inversions que no es duien a terme no per falta de pressupost sinó per falta de capacitat de gestió en el sentit que són moltes per a la infraestructura que té la pròpia conselleria**”. Fernández ha recordat que tant com a alcalde i com a vicepresident de la Federació Valenciana de Municipis i Províncies està participant activament en este programa i per això Sagunt és ciutat pilot del programa i ha recordat que el programa seguix obert a noves adhesions. “**Aprofitarem esta oportunitat començant amb l'IES nº 5 com a gran infraestructura que albergarà un centre integral de formació professional i posteriorment amb totes aquelles inversions en manteniment, millores i creació de noves unitats que van a millorar el benestar i la qualitat d'un aspecte bàsic en qualsevol ciutat com és l'educació**”, ha recalcat Fernández.

Per altra banda, el regidor d'Educació, José Manuel Tarazona, també ha manifestat el seu agraïment a la Conselleria per donar llum verd a pràcticament totes les demandes que va presentar Sagunt. “**Hui és un gran dia per a l'educació pública i de qualitat i sobretot per a celebrar el que respecta a les infraestructures en el nostre poble**” ha declarat Tarazona qui ha afegit que aquelles demandes que s'han exclòs, en concret quatre actuacions en patis d’escola, “**l'Ajuntament de Sagunt els donarà solució**”. Ha recordat les majors demandes que es van presentar, com la construcció de l'IES nº 5 i de l'aulari infantil Victoria i Joaquín Rodrigo o “**la necessària reforma del centre d'educació especial Sant Cristòfol i la urgent adequació d'instal·lacions electròniques i de calefacció de diferents centres educatius del municipi**”.

Com ha dit el delegat d'Educació, “**ara queda la segona part, el procediment administratiu per a eixes delegacions de competències**” pel que demana paciència perquè a poc a poc i en la mesura de les possibilitats de l'ajuntament i dels òrgans de contractació, activitats, educació, manteniment i d'altres implicats, es va fent tot el que estiga previst. També ha agraït “**el bon treball tant dels funcionaris d'Educació com del delegat de Manteniment i de Contractació, Pepe Gil, i els tècnics dels departaments corresponents per la seua eficiència, implicació i diligència en tot moment envers este projecte**”.

​

*   [](http://www.facebook.com/sharer.php?u=https://aytosagunto.es/va/actualitat/la-conselleria-d-educacio-dona-llum-verd-a-11-dels-15-projectes-del-pla-edificant-a-sagunt/ "Facebook")
*   [](http://twitter.com/share?url=https://aytosagunto.es/va/actualitat/la-conselleria-d-educacio-dona-llum-verd-a-11-dels-15-projectes-del-pla-edificant-a-sagunt/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/la-conselleria-d-educacio-dona-llum-verd-a-11-dels-15-projectes-del-pla-edificant-a-sagunt/ "Linked In")
*   [](mailto:?body=https://aytosagunto.es/va/actualitat/la-conselleria-d-educacio-dona-llum-verd-a-11-dels-15-projectes-del-pla-edificant-a-sagunt/)